Brøndby vandt håneretten efter en 1-0-triumf over FC København i Parken. Med sejren indtager Brøndby nu førstepladsen med hele 11 point ned til ærkerivalen.

BTs udsendte i Parken, Michel Wikkelsø Davidsen og Søren Hanghøj Kristensen, har givet de to hold karakterer, som svinger fra alt fra dumpet til topkarakter til flere Brøndby-profiler.

FC KØBENHAVN:

Robin Olsen

Holdt FCK inde i kampen med sin storredning ti minutter før tid. Ellers sikre hænder i mange indgreb på Brøndby-indlæg.

4

Peter Ankersen

Et af FCKs stærkeste offensive kort med sit drive med bolden. Han var energien, viljen og troen på FCK-holdet.

10

Denis Vavro

Det var en decideret uklog kamp af Vavro, som traf dårlige beslutninger og generelt var forfærdeligt usikker i alt, han foretog sig.

00

Michael Lüftner

Lidt ukoncentreret, meget farlig for sit eget hold. Tjekken gav på ingen måde ro til FCK-defensiven, som netop havde brug for det.

00

Pierre Bengtsson

Svenskeren gav for mange muligheder for, at Brøndby kunne slå indlæg. Hans egne indlæg svingede til gengæld voldsomt i kvalitet.

4

Rasmus Falk

FCKs mest kreative spiller. De fleste angreb skulle forbi ham for at blive farlige, men alligevel forsvandt han lidt efter pausen.

4

FC Københavns Carlos Zeca (10) og FC Københavns Michael Lüftner (27) efter Alka Superliga-kampen mellem FC København og Brøndby i Parken i København, søndag den 5. november 2017. Brøndby IF vandt 0-1. Foto: Mads Claus Rasmussen Vis mere FC Københavns Carlos Zeca (10) og FC Københavns Michael Lüftner (27) efter Alka Superliga-kampen mellem FC København og Brøndby i Parken i København, søndag den 5. november 2017. Brøndby IF vandt 0-1. Foto: Mads Claus Rasmussen

William Kvist

Uha, en blunder Kvist tog sig, da Nørgaard sled sig fri og scorede. FCK-anføreren var tændt, men blev alt for ofte fanget i farlige situationer.

00

Carlos Zeca

Erobrede masser af bolde, men han mangler centralt evnen til at slå de afleveringer, der kan blive til store chancer.

7

Youssef Toutouh

Helt usynlig i de første 25 minutter, inden han nåede at gøre sig en anelse bemærket. Men kantspilleren blev flået ud i pausen af Solbakken.

02

Andrija Pavlovic

Han skulle overkompensere for meget for sin manglende fysiske styrke. Brændte et par chancer, som kunne have bragt FCK ind i kampen.

00

Pieros Sotiriou

Dårlige berøringer og for mange tabte slåskampe. Og så må han ikke brænde en chance af den størrelse, som han fik et kvarter før slutfløjtet.

02

Ståle Solbakken

Han havde ikke fundet løsningen på at få dukket Brøndby og især første halvleg var helt skidt af FC København, der ikke dominerede nok.

00

Brøndby IFs Christian Nørgaard (19) jubler med sine sine spillere efter at han har scoret til 0-1 under Alka Superliga-kampen mellem FC København og Brøndby i Parken i København, søndag den 5. november 2017. Foto: Mads Claus Rasmussen Vis mere Brøndby IFs Christian Nørgaard (19) jubler med sine sine spillere efter at han har scoret til 0-1 under Alka Superliga-kampen mellem FC København og Brøndby i Parken i København, søndag den 5. november 2017. Foto: Mads Claus Rasmussen

BRØNDBY IF:

Frederik Rønnow

Rønnow havde sine problemer med fødderne, men meget sigende for kampen blev han aldrig for alvor tvunget til at vise klassen. Han tog dog det, han skulle.

7

Johan Larsson

Den svenske kaptajn er en løbe- og kæmpemaskine, som opildner sit hold på forbilledlig vis. Det når han langt med.

7

Paulus Arajuuri

Manden med det bibelske navn er ikke en af Superligaens mest iøjnefaldende spillere, men han spillede en fænomenal kamp søndag middag. Finsk sisu hele vejen!

12

Benedikt Röcker

Tyskeren kan til tider virke tungere og mindre vendbar end en vindmølletransport. Men nøj, hvor er han effektiv. Han gør - kort sagt- det han skal. Og gør det godt.

10

Anthony Jung

Den store havde ’fornøjelsen’ af FCKs stærke højreside og havde til tider problemer med især Peter Ankersen. Tyskeren beholdt dog skindet på næsen-.

7

Brøndby IFs Hany Mukhtar (10) under Alka Superliga-kampen mellem FC København og Brøndby i Parken i København, søndag den 5. november 2017.. (Foto: Mads Claus Rasmussen/Scanpix 2017) Foto: Mads Claus Rasmussen Vis mere Brøndby IFs Hany Mukhtar (10) under Alka Superliga-kampen mellem FC København og Brøndby i Parken i København, søndag den 5. november 2017.. (Foto: Mads Claus Rasmussen/Scanpix 2017) Foto: Mads Claus Rasmussen

Christian Nørgaard

Fy for pokker, hvor har Nørgaard udviklet sig til en dejlig fodboldspiller. Han kontrollerer den centrale midtbane, og nu laver han også vigtige mål. Det lugter snart af landshold!

12

Besar Halimi

Halimi var tredje led i på en stærk Brøndby-midtbane, der spillede hovedrollen i den blå-gule dominans af FCK. Og så pynter en assist jo altid en smuyle.

7

Simon Tibbling

Svenskeren har et drive, som kun få af hans Superliga-kolleger kan matche. Når han har bolden for fødderne, får bolden et energiboost, Og det samme gør Brøndby.

10

Hany Mukhtar

Mukhtar viste igen det niveau, der i sidste sæson gjorde ham til en af ligaens bedste spillere. Skabte problemer for et FCK-forsvar mere vakkelvornt end en et-benet stol!

10

Teemu Pukki

Den tidligere Brøndby-topscorer var sit holds mest anonyme mand i en kamp, hvor mange af holdkammeraterne glimtede. Han fik chancer, men var ikke skarp.

4

Jan Kliment

Tjekken havde en gigantchance til fuldstændig at slukke lyset i Parken ti minutter før tid, men effektiviteten manglede. Det gør den desværre lidt ofte for Kliment.

7

Alexander Zorniger

Zornigers hold spillede bedre, kæmpede mere og overmatchede generelt FCK på alle tænkelige måder. Et mesterstykke af tyskeren!!

12